open-index/open-wikipedia-markdown huggingface dataset:
אידיאליזציה והמעטת ערך

**אידיאליזציה והמעטת ערך** הם בתיאוריה הפסיכואנליטית מנגנוני הגנה לא מודעים שהאדם מגייס כדי להתמודד עם רגשות קשים עבורו. מנגנון ההגנה שאחראי על כך נקרא פיצול, המנגנון מאפשר לאדם להתמודד עם הקונפליקט הרגשי, באמצעות חלוקת האובייקטים בחייו ל"טובים" באמצעות אידיאליזציה שלהם ו"רעים" באמצעות המעטה בערכם.

בהתפתחות הילד, אידיאליזציה והמעטת ערך הם שלב נורמלי בהתפתחות. לדוגמה, בשיר "לאבא שלי יש סולם" יש האדרה של האבא, ודרך סיפוק צורך זה, צומחת בהדרגה אצל הילד היכולת להרגעה עצמית, היכולת לוויסות רגשות או צרכים והיכולת למחויבות והתמסרות לערכים ואידיאלים. ביטויים בוגרים של הצורך הזה ניתן לראות בתופעות נורמליות כמו אהבה רומנטית. הדעה הרווחת היא שהרומנטיקה היא אשלייתית, מורכבת מאידיאליזציה ילדותית וחולפת, המפנה את מקומה לנקודת מבט אמיתית ואובייקטיבית הנשארת לאורך זמן, ושאותה יש לאמץ באופן בוגר. כמנגנון הגנה, המעטת ערך משמש לייצוב ההערכה עצמית ומשמש להרחקת רגשות קנאה, תלות או פחד מאובדן.

במהלך שלב התפתחותי בילדות, מפתחים בהדרגה את היכולת לתפוס בני אדם אחרים כאובייקטים מורכבים במלוא אנושיותם, המכילים מרכיבים טובים ורעים כאחד. אם שלב ההתפתחות נפגע (למשל, כתוצאה מטראומה), מנגוני ההגנה הללו של פיצול עשויים להימשך גם בבגרות.

## ראו גם
*הפרעת אישיות גבולית
*הפרעת אישיות נרקיסיסטית
*קסם אישי שטחי
*האדרה עצמית
*דיסוננס קוגניטיבי
*אשליות חיוביות

## הערות שוליים

קטגוריה:מנגנוני הגנה
קטגוריה:דיכוטומיות
Masters of Chant

***Masters of Chant*** הוא אלבום האולפן השני של הלהקה הגרמנית גרגוריאן. לאחר יציאת אלבום הבכורה של הלהקה, *[[Sadisfaction]]* (1991), הוחלט כי היא תתחיל להפיץ סדרת אלבומים באותו השם, שתחולק לפי תקופות ומועדים. בשנת 2007 הופץ מארז תקליטורים שכלל את האלבום עם שתי רצועות נוספות.

באלבום מתארחת הזמרת-יוצרת האנגלייה שרה ברייטמן ("Don't Give Up").

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי גרגוריאן
קטגוריה:אלבומים באנגלית
קטגוריה:אלבומי גרסאות כיסוי
"הספר המשוגע"

**"הספר המשוגע"** הוא ספר שנכתב על ידי חיים גורי, יצא לאור ב-1971 וזכה להצלחה רבה. בספר מתייחס גורי לשלהי תקופת המנדט הבריטי ומשקף בו את געגועיו לתקופה זו ולחבריו תוך שהוא טווה פסיפס של סיפורים ואנשים בהם נתקל בשנים אלו כשמקום חם במיוחד שמור בספרו לחבריו מתנועות הנוער, הההכשרות המגויסות והפלמ"ח.

## רקע
חיים גורי הצטרף לפלמ"ח ב-1941 ופעל בשורותיו עד להקמת המדינה. לאחר הקמת המדינה היה גורי בין הקולות הבולטים שפעלו להנצחת הפלמ"ח במאמריו, שיריו וסיפוריו, כש"הספר המשוגע" היה אחד מהם. תחילה פרסם גורי קטעים מהספר בעיתון למרחב ובהמשך יצא הספר לאור.

בספר מבקש גורי להנציח את רוח הפלמ"ח ולדבר בנוסטלגיה וברגש בשמם של חבריו. עמדה על כך מבקרת הספרות גיטה אבינור, בציינה:

## על הספר
בספר זה יוצר גורי פסיפס של דמויות ואירועים משלהי תקופת המנדט הבריטי כשחלקם קשור לתל אביב וחלקם קשור לתקופת הההכשרה שלו ביגור. גורי מתייחס בספרו לאנשים אמיתיים בהם נתקל באותן שנים כמו שמעון רודי הבריון, אריק מחקה החיות, אמיל אבינרי, יפתח זייד, מנחם שרפמן, אברהם בית הלוי, וילי ברגר, עובד מיכאלי ויצחק שדה אך גם לדמויות בדיוניות כמו יסמין הקטנה מא-זיב אצלה מחפש המחבר מזור לכאבי חבריו או יעקב נחמני השומר (בן דמותו של יצחק חנקין) המספר על פגישתו בכלא עם רוצחו של חיים ארלוזורוב. כמו כן מזכיר גורי בספר אירועים ומקומות אמיתיים כמו רצח ארלוזורוב, ההפגנות נגד גירוש מעפילים, ליל הגשרים ועוד.

בין כל הדמויות המופיעות בספר צצות ועולות שוב ושוב שתי דמויוית שהיו חברות ילדות של גורי ומושא הערצתו ומשמשות כגיבורות הספר: **חמדור** ו**בריניקי** המייצגות, כל אחת בדרכה, דור שלם:
* חמדור, כמו גורי, היה חבר בתנועת מחנות העולים, הלך להכשרה בקיבוץ, התנדב לצבא הבריטי בתקופת מלחמת העולם השנייה ושירת באלכסנדריה שבמצרים והתגייס לפלמ"ח לאחר המלחמה.
* לעומת דמותו של חמדור הלוחמני והמקושר להוויה המקומית עומדת דמותה בריניקי (עליה נרמז שהיא אהובתו של חמדור). לאורך כל הספר פורש גורי בפני הקורא דמות רוחנית עם נטייה אמנותית ומדבר עליה בהערצה ואף קורא לה "בריניקי המלכה". המחבר, המאוהב בה בסתר, לא זוכה לפגוש בה לאורך כל הספר כשלכל מקום אליו הוא מגיע מסתבר לו שזמן קצר לפני כן היא עזבה והוא נאלץ לשמוע על עלילותיה דרך אנשים אחרים. בריניקי אומנם התנדבה לשירות בצבא הבריטי אך בסופו של דבר עזבה את הארץ ועברה לגור בלונדון.

הספר מסתיים במותו של חמדור במהלך פיצוץ גשר א-זיב כשחזר לגשר להפעיל את חומר הנפץ ובקינה שנושא גורי לתקופת הפלמ"ח ולחבריו:
.

## הדמויות מאחורי גיבורי הספר
לדבריו של גורי, לאחר הוצאת הספר, דמותו של חמדור מבוססת על לוחם הפלמ"ח חיים בן-דור, חבר קיבוץ יגור, שנהרג ב-1948 בפעולה נגד הכפר בלד א-שייח'.

אין אישור חד משמעי של גורי בנוגע לאישה ששימשה מודל לדמותה של ברניקי אולם בכתבה שפורסמה נטען שהייתה זו נועה אשכול (בתו של לוי אשכול) שהייתה ידידתו של חיים בן-דור. גורי הוציא הודעה מסתייגת והבהיר שעל אף קווי הדמיון בין הדמויות אין להתייחס לספר כתימוכין לאוטוביוגרפיה של אשכול.

## קישורים חיצוניים
* 
* 

## הערות שוליים

קטגוריה:חיים גורי
קטגוריה:ספרים ישראליים
קטגוריה:ספרי 1971
קטגוריה:ספרי ספריה לעם
Turn Around (שיר של קונור מיינרד)

"**Turn Around**" הוא סינגל של הזמר הבריטי, קונור מיינרד, בשיתוף פעולה עם הזמר האמריקאי, ני-יו. השיר יצא כסינגל השלישי של אלבום האולפן הראשון של מיינרד, *[[Contrast (אלבום)|Contrast]]*, ב-11 באוקטובר 2012. השיר נכתב על ידי ני-יו, סטארגייט ובני בלנקו, והופק על ידי סטארגייט ובני בלנקו.

נכון לאוגוסט 2022, השיר הושמע למעלה מ-43 מיליון פעמים בספוטיפיי.

## וידאו קליפ
הווידאו קליפ של השיר, שצולם בלוס אנג'לס ובוים על ידי קולין טילי, הועלה לערוץ היוטיוב של קונור מיינרד ב-10 בספטמבר 2012. נכון לאוגוסט 2022, הווידאו קליפ נצפעה למעלה מ-58 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ני-יו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי בני בלנקו
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי קולין טילי
קטגוריה:שירי דאנס-פופ
קטגוריה:שירי סינת'-פופ
האלבומים הנמכרים ביותר במאה ה-21

הערך כולל את רשימת **האלבומים הנמכרים ביותר במאה ה-21**, המבוססת על נתונים מטעם הפדרציה הבין-לאומית לתעשייה הפונוגרפית (IFPI) ו-Nielsen SoundScan. הקריטריונים הם שהאלבום חייב להיות מופץ באופן רשמי (כולל הוצאה עצמית על ידי האמן), ועל האלבום להימכר בלמעלה מ-10 מיליון עותקים החל מ-1 בינואר 2001. העותקים שנמכרו כוללים עותקים פיזיים והורדות דיגיטליות.

## האלבומים

### 30 מיליון עותקים או יותר

### 20–29 מיליון עותקים

### 13–19 מיליון עותקים

### 10–12 מיליון עותקים
*[[Get Rich or Die Tryin' (album)|<nowiki/>]]*

## האלבום הנמכר ביותר לפי שנה
מצעדי האלבומים הנמכרים ביותר לפי שנה בעולם נערכים ומפורסמים על ידי הפדרציה הבין-לאומית לתעשייה הפונוגרפית (IFPI) מדי שנה מאז 2001. מצעדים אלו מתפרסמים בשני הדו"חות השנתיים של הפדרציה; דו"ח המוזיקה הדיגיטלית ודו"ח תעשיית ההקלטות במספרים. גם דו"ח המוזיקה הדיגיטלית וגם תעשיית ההקלטות במספרים הוחלפו ב-2016 בדו"ח המוזיקה העולמית.

## ראו גם
* האלבומים הנמכרים ביותר בכל הזמנים
* האלבומים הנמכרים ביותר בכל הזמנים בארצות הברית
* מוזיקאים שיאני מכירות
* השירים הנמכרים ביותר בכל הזמנים
* האלבומים הנמכרים ביותר לפי שנה בארצות הברית
* האלבומים הלטיניים הנמכרים ביותר בכל הזמנים בארצות הברית

## הערות שוליים

קטגוריה:מוזיקה של המאה ה-21
המאה ה-21
ארנה סנש

**ארנה סנש** במקור **שוורץ**, (בהונגרית: **Szenes Ernő**; מישקולץ, 24 בדצמבר 1889 – בוכנוואלד, 25 בפברואר 1945) היה שחקן תיאטרון, שחקן קולנוע, קומיקאי יהודי-הונגרי שניספה בשואת יהודי הונגריה.

## ביוגרפיה
ארנה שוורץ נולד במשפחה יהודית כבנם של הסוחר ברטלן שוורץ ושל לאורה קוֹהְן (הגרסה ההונגרית-אוסטרית לכהן). הוא למד בבית הספר למשחק של סידי ראקושי והפך לשחקן ב-1915. סנש היה חבר בתיאטרון הקומדיה של בודפשט וברוב הקברטים של בירת הונגריה. הוא התגלה כסטנדאפיסט וכשחקן קברט מוכשר והפך לשחקן אפיזודות בסרטים אילמים ולאחר מכן בסרטים מדברים. ב-1928 עבר לברלין, ואחר כך לווינה וזמן מה גן להוליווד. הוא חתם לאחר מכן על חוזה עם "קברט דר קומיקר"  ("הקברט של הקומיקאים", שנקרא לעיתים קרובות KadeKo, שהיה קברט בברלין ברובע שרלוטנבורג-וילמרסדורף של היום). בשל האנטישמיות הגואה בגרמניה והתחזקות המפלגה הנציונל-סוציאליסטית של היטלר הוא חזר להונגריה ב-1931 ושיחק בתיאטרון "בימת בולוואר טרז" עד תחילת חקיקת החוקים האנטי-יהודיים ובמיוחד החוק היהודי השני והחוק היהודי השלישי שאסרו עליו לשחק לפני קהל שאינו יהודי. הוא שיחק אם כן במסגרת הפעילות האמנותית של אומיקה - ההתאחדות הלאומית היהודית-הונגרית לחינוך עד שגורש למחנות הריכוז. שם מצא את מותו.

אשתו הייתה מריה גבריאלה רוזארי, איתה התחתן ב-4 בנובמבר 1922 בבודפשט. הם התגרשו שנתיים לאחר מכן.

## תפקידיו בקולנוע

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994.  (לקסיקון הונגרי לאמנות הקולנוע)
## קישורים חיצוניים

* ארנה סנש באתר Arcanum
* ארנה סנש במרכז לזיכרון השואה (בהונגרית)
* ארנה סנש באתר PORT.HU
* ארנה סנש באתר HANGOSFILM (סרט מדבר)
* ארנה סנש באתר MAZSIHISZ - התאחדות הקהילות היהודיות בהונגריה
## הערות שוליים

קטגוריה:שחקני תיאטרון יהודים הונגרים
קטגוריה:מישקולץ: אישים
קטגוריה:קומיקאים יהודים הונגרים
קטגוריה:שחקני קולנוע וטלוויזיה הונגרים
קטגוריה:משתתפי פעילות האומנות אומיקה
קטגוריה:נספי השואה
קטגוריה:אסירים במחנה הריכוז בוכנוואלד
קטגוריה:נספים במחנות ריכוז והשמדה
קטגוריה:הונגרים שנולדו ב-1889
קטגוריה:הונגרים שנפטרו ב-1945
אליפות ברית המועצות בשחמט 1972

**אליפות ברית המועצות בשחמט [[1972]]** הייתה תחרות שחמט שנערכה מ-16 בנובמבר עד 19 בדצמבר 1972 בבאקו שבברית המועצות. בתחרות השתתפו 22 שחמטאים. הזוכה בתחרות היה מיכאל טל, שצבר 15 נקודות מ-21 אפשריות. 

## תוצאות

## הערות שוליים

קטגוריה:תחרויות שחמט ב-1972
קטגוריה:אליפויות ברית המועצות בשחמט
קטגוריה:1972 בברית המועצות
ליידיס & ג'נטלמן

"**ליידיס & ג'נטלמן**" הוא אלבום מחזמר משותף של הזמרים הישראליים שלומית אהרון וששי קשת. את האלבום הוציאה לאור בשנת 1998 חברת התקליטים הד ארצי. הוא כולל גרסאות כיסוי לשירים מוכרים שהועלו על במות תיאטראות ברודוויי.

## רשימת רצועות

## קישורים חיצוניים

## הערות שוליים

קטגוריה:פסקולים מ-1998
קטגוריה:אלבומי שלומית אהרון
קטגוריה:אלבומי חברת הד ארצי
אוסטריטה

**אוסטריטה** (באוקראינית: **Острица**, ברומנית: **Ostrița**) הוא כפר הנמצא במחוז צ'רנוביץ שבאוקראינה.

## היסטוריה
במפקד האוכלוסין שנערך ב ב-1900 נמנו בכפר 2,123 תושבים. ב-1914, בראשית ימיה של מלחמת העולם הראשונה, נכנס צבא האימפריה הרוסית לכפר וחולל בו הרס רב.

## הערות שוליים

קטגוריה:מחוז צ'רנוביץ: ערים
אנדריאה דק

**אנדריאה דק** (באנגלית: **Andrea Deck**; נולדה ב-5 בפברואר 1994) היא שחקנית קולנוע, טלוויזיה ותיאטרון אמריקאית.

## ביוגרפיה
דק נולדה ב-5 בפברואר 1994 וגדלה בגרוס פוינט (אנ'), מישיגן. בגיל 15 היא החלה לקחת חלק במחנה הקיץ של מרכז אינטרלוכן לאמנויות (אנ') עד שסיימה את לימודיה בתיכון גרוס פוינט סאות' (אנ') בגיל 18. לאחר מכן היא עברה ללונדון, אנגליה, כדי ללמוד באקדמיה למוזיקה ולאמנויות הדרמה של לונדון. היא סיימה תואר ראשון בהצטיינות במשחק.

## קריירה
תפקיד המשחק הראשון של דק היה בסרט הקצר "In Love With a Nun", שהוקרן בפסטיבל קאן ב-2009.

בשנת 2012 היא הופיעה כניצבת בסרט הקולנוע "עלובי החיים", שביים טום הופר. באותה שנה, היא לוהקה לתפקיד אלי בסרט "*The Lovers*" של רולנד ז'ופה, וכזמרת האופרה שרלוט ווטסון בסרט "The Devil's Violinist" בבימויו של ברנרד רוז בו היא גם שרה. באותה שנה היא הופיעה בסרט "היועץ" שביים רידלי סקוט.

מאוחר יותר היא המשיכה לגלם את כוכבת הסרט האילם מייבל נורמנד בסדרת הטלוויזיה "מר סלפרידג'", ששודרה בערוץ "ITV". באפריל 2013, היא הקימה יחד עם השחקן בן קורה את חברת ההפקות הלונדונית Tough Dance Ltd".

דק דיבבה את אמנדה ריפלי במשחק הווידאו "Alien: Isolation", בו השתתפו גם סיגורני וויבר וצוות השחקנים של סרטו המקורי של רידלי סקוט. מאוחר יותר, היא שחזרה את התפקיד בסרט הקולנוע *Alien: Blackout*. דק שיחקה בעיבוד קולנועי למחזהו של אוגוסט סטרינדברג, "נושים", בבימויו של בן קורה, בו גילמה את הסופרת קלואי פלורי. היא גם הפיקה את הסרט. ב-2015, היא גילמה את הדמות הנשית הראשית בסרט האימה הבריטי "*The Ghost Writer"*, שהוקרן בבכורה בשנת 2016.

ב-2018 היא גילמה את קורבן הרצח מהליה גירי בעיבוד של BBC Two לספר העיר והעיר של צ'יינה מיוויל.

בשנת 2020 היא שיחקה בתפקיד סוכנת ה-CIA ג'נה בראג בעונה השמינית של סדרת הטלוויזיה "הומלנד".

## חיים אישיים
לדק יש סוכרת מסוג 1. היא מנהלת ערוץ יוטיוב וחשבון אינסטגרם ובו היא מדברת על התמודדותה עם המחלה.

## פילמוגרפיה
### קולנוע

### טלוויזיה

### דיבוב משחקי מחשב

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:מהגרות מארצות הברית לממלכה המאוחדת
קטגוריה:אמריקאים שנולדו ב-1994
תקליט עברי

"**תקליט עברי**" הוא אלבום האולפן השני של הזמרת הישראלית שלומית אהרון. את האלבום הוציאה לאור בשנת 1992 חברת התקליטים NMC. על-אף שמו, הופץ רק בתקליטור ובקלטת שמע ולא בתקליט. כל רצועותיו נכתבו לפני הכרזת העצמאות של מדינת ישראל על ידי משוררים עבריים רבים כמו נתן אלתרמן ויצחק קצנלסון. ב-14 בינואר 2019 הפיקה אהרון מופע בשם האלבום ב"גימלייב", כאן גימל.

## רשימת רצועות

## קישורים חיצוניים

## הערות שוליים

קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
מפלגת האיכרים הלאומית

**מפלגת האיכרים הלאומית** (ברומנית: **Partidul Național Țărănesc**) הייתה מפלגה חקלאית שפעלה בממלכת רומניה.

## היסטוריה
המפלגה נוסדה ב-1926, עקב מיזוג של שתי מפלגות רומניות, "המפלגה הלאומית הרומנית" ו"מפלגת האיכרים", שהשיגו את עיקר תמיכתן ב ובבסרביה. מטרתו של האיחוד היה ליצור תחרות מול אחת המפלגות המשפיעות ביותר בפוליטיקה הרומנית, בשם המפלגה הלאומית ליברלית. אחד מראשי המפלגה היה יוליו מאניו, ובבחירות שנתקיימו ברומניה ב-1928 זכתה המפלגה בראשותו להישג גדול.

## קישורים חיצוניים

## הערות שוליים

קטגוריה:רומניה: מפלגות שמרניות
בית התיאטרון (צ'רנוביץ)

**בית התיאטרון** בצ'רנוביץ ממוקם בכיכר העירונית המרכזית בה.

## היסטוריה
בית התיאטרון נוסד ב-1905, ביוזמה משותפת של גרמנים ויהודים. במהלך תקופת השלטון האימפריה האוסטרו-הונגרית בצ'רנוביץ, העלה התיאטרון הצגות בגרמנית.

## קישורים חיצוניים

* Das „deutsche“ Theater in Czernowitz, באתר "Universität Augsburg" 

## הערות שוליים

קטגוריה:צ'רנוביץ: מבנים
סלטין

**סלטין** (באוקראינית: **Селятин**, ברומנית: **Seletin**) הוא כפר הנמצא במחוז צ'רנוביץ שבאוקראינה.

## היסטוריה
בשנת 1900 נמנו בכפר 4,578 תושבים. במהלך מלחמת העולם השנייה, עם כניסת הכוחות המזוינים של רומניה לכפר, נרצחו שם עשרים יהודים. הרב הראשי של העיר, יהושע פרנקל, עונה על ידי הרומנים עד שלבסוף נרצח על ידי משפחתו. וכפי שתיארה זאת אחת מבנות היישוב: . יהודי הכפר גורשו לעיר הסמוכה רדאוץ ומשם לחוטין. ב-6 באוגוסט הגיעו יהודים מהכפר לגטו סקורני, ומשם המשיכו לטרנסניסטריה.

## לקריאה נוספת
* 

## קישורים חיצוניים

## הערות שוליים

קטגוריה:מחוז צ'רנוביץ: ערים
גרמנים בוקובינאים

250px|ממוזער|שמאל|מפת הקבוצות האתניות בבוקובינה: הגרמנים מסומנים בשחור, המצב בשנת 1930
**גרמנים בוקובינאים** (בגרמנית: **Bukowinadeutsche**) הוא הכינוי לאוכלוסייה הגרמנית שהתגוררה במחוז בוקובינה, לאחר שסופח על ידי מלוכת הבסבורג ב-1776.

## היסטוריה
הגרמנים הראשונים הגיעו לבוקובינה מאזורי באנאט ושוואביה. הגירתם לאזור הייתה בעידודם של השלטונות האוסטרים, שרצו ליישב בבוקובינה אוכלוסייה דוברת גרמנית, כדי להקל על השליטה בו. הגרמנים הבוקובינאים נאלצו לבסוף לעזוב את החבל ב-1940, בראשית מלחמת העולם השנייה, עקב רצונה של גרמניה הנאצית.

## קישורים חיצוניים
* The Germans from the Bukovina 
* The Bukovina Germans: A Community On The Verge Of Extinction, באתר "The Dockyards" 
* Comunități etnice din Bucovina – germanii, באתר "Arhiepiscopia Sucevei și Rădăuților" 

* Irmgard Hein Ellingson, **[https://scholars.fhsu.edu/cgi/viewcontent.cgi?article=1009&context=fort_hays_studies_series The Bukovina Germans in Kansas: A 200 Year History of the Lutheran Swabians]**, Fort Hays State University, 1987


## הערות שוליים

קטגוריה:אוקראינה: קבוצות אתניות
קטגוריה:רומניה: קבוצות אתניות
הרסוולג

במיתולוגיה הנורדית, **הְרֵסוֶולג** (בנורדית עתיקה: **Hræsvelgr** "בולע גופות") הוא ענק בעל דמות נשר. הרסוולג מוזכר באדה הפואטית ובאדה הפרוזאית, אשר מתארות אותו כמקור של הרוח.
## אזכורים באדות
### אדה פואטית
באדה הפואטית, הרסוולג מוזכר בשיר "הבלדה של ואפת'רודניר", שנכתב במקור לפני התנצרות סקנדינביה ואיסלנד במאה ה-10. בשיר, האל אודין והענק ואפת'רודניר בוחנים כל אחד את חכמת השני באמצעות שאלת שאלות. תשע השאלות הראשונות של אודין מתעסקות בהיווצרות היקום. שאלתו התשיעית היא:

ואפת'רודניר משיב לו:

### אדה פרוזאית
באדה הפרוזאית, שנכתבה במאה ה-13 על ידי סנורי סטורלוסון, הרסוולג מופיע בפרק "ההטעיה של גילבי", כאשר גילבי (שמכנה את עצמו בשם גאנגלרי), שואל את האר ("גבוה") מהיכן באה הרוח. גאנגלרי מוסיף שהרוח היא כזו חזקה שהיא מניעה ימים גדולים ומעוררת שרפות, אך למרות עצמתה היא בלתי נראית. הוא מסיק מכך שהיא נוצרת באורח פלא. האר משיב לו: "אני יכול לענות לך על זה בקלות. בקצה הצפוני של הרקיע יושב ענק בשם הרסוולג. יש לו צורה של נשר. וכשהוא מתחיל לעופף רוחות מופיעות תחת כנפיו." האר מצטט שירה אשר זהה לתשובתו של ואפת'רודניר לאודין באדה הפואטית.

סנורי, שחי שנים רבות לאחר התנצרות עמו, הכיר את "הבלדה של ואפת'רודניר", וציטט את השיר, ומשם מקור הבית אשר האר מצטט ב"הטעיה של גילבי".

## הערות שוליים

קטגוריה:מיתולוגיה נורדית
קפה פלש

"**קפה פלש**" (באנגלית: "**Café Flesh**". בתרגום חופשי לעברית: **קפה בשר**) הוא סרט מדע בדיוני פורנוגרפי אמריקאי משנת 1982. את הסרט ביים האמן סטיפן סייאדיאן  שגם עיצב את התפאורה (תחת הפסבדונים "רינס דרים" ("Rinse Dream"). את התסריט כתבו סייאדיאן והסופר ג'רי סטאהל  את המוזיקה לסרט הלחין מיטשל פרום  (המוזיקה הופיעה בהמשך באלבומו *Key of Cool*).

לסרט שני סרטי המשך, "Café Flesh 2" ו-"Café Flesh 3" שיצאו לאקרנים ב-1997 וב-2003, אך היוצרים המקוריים לא לקחו חלק ביצירתם. את ההמשכים כתב וביים אנתוניו פזוליני, אך הם לא הגיעו למידת הפופולריות או למעמד של סרטי פולחן, כמו הסרט המקורי.

## תקציר העלילה
לאחר מלחמה גרעינית, 99% מהניצולים הם "שליליים לסקס" - כלומר, הופכים חולים מאוד אם הם מנסים לקיים יחסי מין. האחוז הנותר של ה"חיוביים לסקס" מאולצים להשתתף במופעי בידור מיניים להנאתם של השליליים לסקס, במועדון "קפה פלש". במועדון כולם נרגשים מהופעתו הקרובה של החיובי המפורסם ג'וני ריקו, ואחת הנשים השליליות חוקרת את עצם שליליותה כשהיא ובן זוגה מתרחקים זה מזו.

## היסטוריה
בשנות ה-70 המוקדמות החלו סרטים פורנוגרפיים צוברים יותר ויותר פופולריות, בזכות הצלחתם של סרטים כמו "מאחורי הדלת הירוקה"  ו"גרון עמוק". באותה תקופה נעשו ניסיונות רבים ליצור סרטי פורנוגרפיה אומנותיים, כמו "השטן במיס ג'ונס" . גם סרטים שלא הוגדרו כפורנוגרפיים כללו סקס הארדקור, כמו "I Am Curious (Yellow)" השוודי ו"אימפריית החושים" היפני. עד לתחילת שנות ה-80 הביאה פריחת שוק הווידאו לשינוי בשוק הפורנוגרפיה, ואולמות קולנוע שהציגו סרטי פורנו הפכו פחות ופחות מצליחים.

ב-1982 יצר לאקרנים הסרט "קפה פלש" שעירב בתוכו פורנוגרפיה, סאטירה ואוונגרד. את הסרט יצר וכתב סטיפן סייאדיאן תחת השם "רינס דרים", יחד עם העיתונאי ג'רי סטאהל שסייע בכתיבה תחת שם העט "הרברט ו' דיי". השניים יצרו את הסרט בשני חלקים נפרדים והשתמשו באלמנטים שאינם פורנוגרפיים, במטרה למשוך משקיעים.

שניים מהשחקנים שהשתתפו בסרט המשיכו לקריירה משמעותית בקולנוע הרגיל. השחקנית הראשית מישל באואר  (שהשתתפה סרט תחת הפסבדונים "פייה סנו") הפכה לשחקנית פופולרית בסרטים דלי תקציב. השחקן ריצ'רד בלזר שכבר נחשב אז לקומיקאי מפורסם, התפרסם בהמשך בתפקידים שגילם בסדרות "רצח מאדום לשחור" ו"חוק וסדר: מדור מיוחד" הופיע בסרט כאחד מהצופים בקהל, אך הוא לא משתתף בסצנות סקס.

## ביקורות
פרופ' בראדפורד ק' מאדג' אמר ש

במאמרו משנת 2007, "Sound and performance in Stephen Sayadian's: Night Dreams and Cafe Flesh", כינה חוקר הקולנוע ג'ייקוב סמית מאוניברסיטת טקסס באוסטין את הסרט (יחד עם "Night Dreams" שיצא שנה לפניו, גם הוא של סייאדיאן) "פורנו לאדם החושב" וציין לטובה את גישתו של סייאדיאן למשחק ולסאונד, שנחשבה פורצת דרך. החוקר כתב על גישתו המיוחדת והשונה של היוצר עם קהל הצופים, שקיבל מסייאדיאן סרט שונה מזה שציפה לו.

מבקר הקולנוע דני פירי כלל את הסרט בספרו "Cult Movies 3" , כחלק מרשימת הסרטים יוצאי הדופן שזכו למעמד של סרט פולחן.

## פרסים
"קפה פלש" זכה בפרס AVN  לשנת 1984 עבור העיצוב החזותי הטוב ביותר. הסרט נכנס להיכל התהילה של איגוד מבקרי הפורנוגרפיה (XRCO).

סרט ההמשך, "קפה פלש 2", זכה בפרס סרט הווידאו הטוב ביותר ופרס האפקטים המיוחדים של איגוד מבקרי הפורנוגרפיה לשנת 1999.

## קישורים חיצוניים

## הערות שוליים

קטגוריה:סרטי 1982
קטגוריה:סרטים פוסט-אפוקליפטיים
קטגוריה:סרטי סאטירה
קטגוריה:סרטים באנגלית
קטגוריה:סרטים פורנוגרפיים
בורחה איגלסיאס

**בורחה איגלסיאס קווינטס** (בספרדית: **Borja Iglesias Quintas**; נולד ב-17 בינואר 1993) הוא כדורגלן ספרדי המשחק בעמדת החלוץ בסלטה ויגו מהלה ליגה ובנבחרת ספרד.

## קריירה
איגלסיאס נולד בסנטיאגו דה קומפוסטלה שבגליסיה.

איגלסיאס הצטרף לסלטה ויגו ב-9 ביולי 2013, חתם על חוזה לשנתיים עם אופציה לשלוש נוספות והחל לשחק בקבוצת המילואים של המועדון. ב-3 בינואר 2015 הוא ערך את הופעת הבכורה שלו בקבוצתו הראשונה ובלה ליגה, בהפסד 0–1 לסביליה.

ב-11 בדצמבר 2016, לאחר שהבקיע צמד בהפסד 3–4 לקאודאל דפורטיבו, איגלסיאס הפך למלך השערים של סלטה ויגו ב' בכל הזמנים עם 53 שערים.

ב-6 ביולי 2017 הושאל לריאל סרגוסה מהליגה הספרדית השנייה לעונה אחת. הוא כבש את שערו הראשון בקבוצה ב-27 באוגוסט בתיקו 1-1 נגד גרנדה. הוא סיים את העונה כמלך השערים המשותף עם 22 שערים ב-39 הופעות.

ב-9 ביולי 2018 חתם לארבע שנים באספניול. הוא ערך את הופעת הבכורה שלו במועדון ב-18 באוגוסט, בתיקו 1-1 ביתי מול קבוצתו לשעבר, סלטה ויגו. בהופעתו השנייה כבש שער בכורה בקבוצה בניצחון 0–2 על ולנסיה.

ב-14 באוגוסט 2019 עבר לריאל בטיס, לאחר שחתם על חוזה לשלוש שנים תמורת 28 מיליון אירו. ארבעה ימים לאחר מכן ערך הופעת בכורה בקבוצה בהפסד 1–2 לריאל ואיאדוליד. ב-24 בספטמבר כבש שער בכורה בניצחון 1–3 על לבאנטה.

ב-27 בינואר 2024 הושאל לבאייר לברקוזן עד לסוף העונה. ב-19 ביולי 2024 חזר לסלטה ויגו והושאל לעונה אחת. בתום העונה חתם בה רשמית תמורת 2 מיליון אירו.

בספטמבר 2022, בגיל 29, ערך הופעת בכורה בנבחרת ספרד, בהפסד 1–2 לנבחרת שווייץ במסגרת ליגת האומות.

## תארים
;ריאל בטיס
* גביע המלך הספרדי: 2021/22

;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* שחקן החודש בלה ליגה: אוגוסט 2022

## קישורים חיצוניים

## הערות שוליים

קטגוריה:כדורגלני סלטה ויגו
קטגוריה:כדורגלני ריאל סרגוסה
קטגוריה:כדורגלני אספניול
קטגוריה:כדורגלני ריאל בטיס
קטגוריה:כדורגלני באייר לברקוזן
קטגוריה:ספורטאים ספרדים בגרמניה
קטגוריה:כדורגלנים ספרדים
קטגוריה:כדורגלני נבחרת ספרד
קטגוריה:ספרדים שנולדו ב-1993
אדם דוריץ

**אדם דוריץ** (באנגלית: **Adam Duritz**; נולד ב-1 באוגוסט 1964) הוא מוזיקאי, כותב שירים, מפיק תקליטים ומפיק סרטים יהודי אמריקאי.
## קריירה
קוריץ ידוע בתור סולן להקת הרוק Counting Crows, שבה הוא חבר, מייסד ומלחין ראשי מאז הקמתה ב-1991. הלהקה מכרה למעלה מ-20 מיליון תקליטים, הוציאה שבעה אלבומי אולפן שקיבלו תעודת זהב או פלטינה, והיו מועמדים לשני פרסי גראמי ופרס אוסקר.

דוריץ הקליט חומרי סולו משלו ושיתף פעולה עם מופעים מוזיקליים אחרים. הוא גם ייסד שתי חברות תקליטים, E Pluribus Unum ו-Tyrannosaurus Records. עבודתו להלחין מוזיקה לקולנוע זכתה להכרה על ידי תעשיית המוזיקה, בעיקר עם פרס מ-BMI על כתיבת השיר "Accidentally in Love" עבור הסרט "שרק 2".

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:מוזיקאים אמריקאים
קטגוריה:מפיקים אמריקאים
קטגוריה:משוררים אמריקאים
קטגוריה:בלוגרים אמריקאים
קטגוריה:זמרי רוק אמריקאים
קטגוריה:אמריקאים שנולדו ב-1964
סילייה קארינה מוטקה

**סילייה קארינה מוטקה** (בנורווגית: **Silje Karine Muotka**, בסאמית: **Elle-Rávnná Eli Silje Karine**; נולדה ב-12 באפריל 1975) היא פוליטיקאית נורווגית סאמית, ילידת צ'ירקנס, שמכהנת מאז 21 אוקטובר 2021 כ. היא מתגוררת ב ומייצגת את מפלגת האגודה הלאומית הנורווגית של הסאמים (NSR).

## השכלה וקריירה
למוטקה תואר ראשון במשפטים ולימודי תרבות מ, ותואר שני בניהול ואדמיניסטרציה מ. היא מתגוררת באלטה ומשמשת מנהלת פרויקטים באוניברסיטת טרומסה.

## עשיה פוליטית
מוטקה הייתה מעורבת בסוגיות בפוליטיקה הסאמית מאז נעוריה והחזיקה בתפקידים שונים בארגונים סאמים מאז שנות ה-90. היא נבחרה לראשונה לפרלמנט הסאמי בשנת 2009, כנציגה מן המחוז הצפוני, ומאז נבחרה שוב בשנים 2013, 2017 ו-2021.

מוטקה הייתה חברת  (הרשות המבצעת של הפרלמנט הסאמי) בשנים 2013–2016, 2017-2021. בפעם הראשונה שהצטרפה למועצה המושלת, בתור השרה לענייני תזונה וחינוך בין השאר, החליפה אותה בפרלמנט הסאמי אינגר אלין אוטסי שהייתה סגניתה. בבחירות 2017 לפרלמנט הסאמי, זכתה מפלגת NSR לשני נציגים מהמחוז הצפוני: מוטקה ועורך הדין נילס מיקלסן אוטסי. מפלגת NSR נכנסה למועצה המושלת בקואליציה עם מפלגת Muohtačálmmit, ומוטקה הפכה לשרה לענייני תזונה, קרקע, סביבה ומדיניות אזורית.

בבחירות 2021 לפרלמנט הסאמי נבחרה מוטקה לנשיאת הפרלמנט הסאמי.

## תפקידים
### בפרלמנט הסאמי של נורווגיה
* 1993-1997: ממלאת מקום נציגה בפרלמנט הסאמי.
* 2009-2013: נציגה, ראש ועדת החינוך, המתבגרים והטיפוח וחברת ועדת ביקורת.
* 2013-2016: השרה לענייני תזונה וחינוך במועצה המושלת.
* 2016-2021: נציגה בפרלמנט הסאמי.
* 2021: נשיאת הפרלמנט הסאמי.

### תפקידים אחרים
* 1995-1998: ראש ועדת הנוער במפלגת NSR.
* 1996-1999: חברת הנהלת המרכז ללימודים סאמיים, אוניברסיטת טרומסה.
* 2004-2005: ראש העמותה הסאמית של טרומסה.
* 2006-2008: ראש מפלגת NSR.
* 2008-2013: חברת דירקטוריון .
* 2012-2013: יו"ר דירקטוריון העמותה למען הסאמי באלטה.

## חיים אישיים
מוטקה נשואה ויש לה בת ובן.

## קישורים חיצוניים

## הערות שוליים

קטגוריה:פוליטיקאיות נורווגיות
קטגוריה:פוליטיקאים נורווגים
קטגוריה:פוליטיקאים סאמים
קטגוריה:ילידות 1975
קטגוריה:נורווגים שנולדו ב-1975
אליפות אירופה בכדורסל עד גיל 16

**אליפות אירופה בכדורסל עד גיל 16** היא תחרות כדורסל לנוער שהחלה בשנת 1971 ומאורגנת על ידי פיב"א אירופה. עד שנת 2003 האליפות נערכה כל שנה שנייה, אך משנת 2004 והיא מתקיימת מדי שנה. האליפות מהווה מוקדמות לגביע העולם בכדורסל עד גיל 17. האלופה הנוכחית (2022) היא ליטא.

ישראל החלה להשתתף באליפות עוד משנתה הראשונה, והישגה המשמעותי ביותר היה המקום השלישי ב-1997.

## טבלת מדליות

## קישורים חיצוניים
* 

קטגוריה:אליפויות אירופה בכדורסל
קטגוריה:תחרויות כדורסל לנוער וצעירים
קטגוריה:תחרויות כדורסל באירופה
עונת 1996/1997 בליגת המשנה ההולנדית

**עונת 1996/1997 בליגת המשנה ההולנדית** הייתה העונה ה-41 של ליגת המשנה ההולנדית, שהיא הליגה ההולנדית השנייה.
בסיום עונה זו, מאסטריכט העפילה לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדות מליגת העל, גו אהד איגלס ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.

## טבלת הליגה

### פלייאוף העלייה
8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל

#### בית א

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-1996
קטגוריה:תחרויות כדורגל ב-1997
אתוודה על עברות

**רבונו של עולם אתוודה על עברות קלות וחמורות** הוא פיוט הקדמה לווידוי שנכתב על ידי רבי יצחק בן ישראל מבגדאד. הפיוט נכתב במקורו לליל יום הכיפורים, אך כיום נהוג לאומרו במהלך סליחות לחודש אלול.

## מבנה הפיוט
הפיוט כולל תשעה בתים, הכוללים כל אחד שתי שורות, החרוזות ביניהן בחריזה עצמאית. כל שורה שנייה היא שיבוץ מקראי, הכולל בתוכו את המילה "לילה".

## תוכן הפיוט
הפיוט פותח בכך שאיבריו של האדם מסיתים אותו כל היום לחטוא, וממשיך בכך שהוא מצטער על חטאיו וצועק לה' שיסלח לו, ומתחנן שבזכות הווידוי ישמע קולו וימחלו עוונותיו.
## אמירת הפיוט
הפיוט נאמר בסליחות לאחר החלק של אמירת י"ג מידות, ולפיכך מהווה נקודת ציון למקום אליו מדלגים כאשר אין מניין. בדרך כלל אומרים את הפיוט בצורה של חזן קהל, כך שהחזן אומר שורה אחת, והקהל את השורה המשלימה.
המנהג הרווח הוא לומר את הפיוט קודם הווידוי, אך יש שנהגו לומר קודם וידוי ורק לאחר מכן את הפיוט, מנהג שגרר אחריו ביקורת הלכתית, בטענה שלא ניתן לומר "אתוודה" לאחר שכבר התוודה. אך יש שגם חיזקו את המנהג הזה, ונתנו לו נימוק בטענה שהוא לא הקדמה לווידוי, אלא תוספת לווידוי, הבאה לתרץ את עשייתם של החטאים בכך שאברי האדם מסיתים אותו לחטוא.
שני קטעים בפיוט עוררו דיון ביחס לחוסר הלימתם את מצבו של האומר.
# בפיוט נאמר , היינו בסוף הלילה. בקרב רבני המאה העשרים יש שכתבו שכאשר אומרים סליחות בחצות הלילה, או במהלך היום, יש לשנות את נוסח הפיוט בהתאם. האומרים במהלך היום נדרשים לשיטה זו לשנות גם את כל האזכורים של "לילה" בפיוט.
# בפיוט נאמר . היו שטענו שרק אדם שזה באמת מצבו, ובאמת מצטער כל כך על חטאיו עד שהוא בוכה עליהם, רשאי לומר זאת, ולכן הציעו לשנות את הנוסח ולגרוס 

## קישורים חיצוניים

* רבונו של עולם אתוודה על עברות באתר הפיוט והתפילה
* 
* 
* 
* הרב יעקב עטיה, אתודה על עבירות, בנוסח יהדות לבנון, באתר יוטיוב

## ביאורים

## הערות שוליים

קטגוריה:סליחות
קטגוריה:פיוטי יום הכיפורים
נקודת סאדאלה

**נקודת סאדאלה** או **סאדאלה פוינט** או **נוס סאדאלה** (באנגלית: **Sadala Point**; בבולגרית: **нос Садала**) היא לשון יבשה בחוף הדרום-מזרחי של האי רוברט באיי שטלנד הדרומיים, שבאנטארקטיקה.

אורכה של לשון היבשה נקודת סאדאלה 500 מטרים, והיא בולטת לתוך מצר ברנספילד.

נקודת סאדאלה ממוקמת 2.43 קילומטרים צפונית-מזרחית לקצה הדרום מזרחי של נקודת רוברט;

נקודת סאדאלה ממוקמת 2.97 קילומטרים דרומית - דרום-מערבית מנקודת בטוליה;

נקודת סאדאלה ממוקמת 4.8 קילומטרים דרומית - דרום-מערבית מנקודת קיצ'ן.

## היסטוריה
### מיפוי אזור לשון היבשה

אזור לשון היבשה מופה לראשונה על ידי סוקרים בולגרים בשנת 2008, ובשנית בשנת 2010.

### מקור השם

לשון היבשה נקראת על שם סאדאלה הראשון, מלך תראקיה (מלך בין השנים: 87 - 79 לפני הספירה).

## קישורים חיצוניים
* תצלום לוויין של אזור הנקודה, תוך סימון אתרים נוספים באזור באתר copernix

סאדאלה
סאדאלה
אליפות אירופה בחתירה

**אליפות אירופה בחתירה** היא תחרות חתירה בינלאומית המאורגנת על ידי פדרציית החתירה הבין-לאומית.

האליפויות החלו להתקיים בשנת 1893, כשנה לאחר הקמת פדרציית החתירה. האלפיות צברה יוקרה ופרסום עם השנים ואף החלה לארח מדינות מחוץ לאירופה. האליפות בוטלה במספר פעמים. בפעם הראשונה בשנים 1914–1919 לאור מלחמת העולם הראשונה. התחרות בוטלה שוב בשנים 1939–1946 בגלל מלחמת העולם השנייה. בשנים 1974–2006 האליפות האירופית לא התקיימה לאור קיומה של אלפיות העולם בשיט. האליפות האירופית חזרה להתקיים בשנת 2007 והתמקדה במדינות אירופה בלבד.

המדינה שאירחה הכי הרבה את האליפות היא איטליה - 12 פעמים.

## תחרויות

## קישורים חיצוניים

* 
קטגוריה:תחרויות חתירה
קטגוריה:אליפויות אירופה בספורט
אאוזואון קנדי

[ממוזער|אאוזואון קנדי מסלע [פרקמבריון|פרקמבריוני מותמר עשוי קלציט וסרפנטין מרובדים לסירוגין. כל שנת היא מ"מ אחד.]]
**אֵאוֹזוֹאוֹן קָנָדִי** (**Eozoön canadense**) הוא ממצא גאולוגי עשוי רבדים דקים של קלציט וסרפנטין, אשר התגלה בסלע פרקמבריוני בקנדה בשנת 1863, ונחשב באותה תקופה כמאובן הקדום ביותר של יצור חי. משמעות שמו, אשר ניתן לו על ידי הגאולוג ג'ון ויליאם דוסון שגילה אותו, היא שחר (מיוונית: Ἠώς, אאוס) בעל חיים (ζῷον, זואון) קנדי.

האאוזואון הקנדי התגלה בסלע אבן גיר מותמר בקוט סן פייר בקוויבק שבקנדה. דוסון תיארו כחוריריות ענק וכינה אותו "אחת מאבני החן הבוהקות ביותר בכתר המדעי של הסקר הגאולוגי של קנדה".

עם זאת, מאז התערערה קביעתו של דוסון כי מדובר במאובן. מבני אאוזואון דומים נמצאו בגושי אבן גיר מותמרים שהתפרצו מהר הגעש וזוב, שם תהליכים פיזיקליים וכימיים בטמפרטורה גבוהה גרמו להיווצרותם.

## קישורים חיצוניים
* Eozoön: debunking the dawn animal, ב-Science Direct
* On the Structure of certain Organic Remains in the Laurentian Limestones of Canada, ב-Lyell
* The saga of the false fossil foram ''Eozoon''*, ב-Science Direct*
* Eozoön Canadense "The Dawn Animal of Canada ב-The University Of Chicago Press Journals

קטגוריה:סלעים מותמרים
קטגוריה:פרקמבריון
קטגוריה:קנדה: גאולוגיה
סטיבן היידן

**סטיבן היידן** (באנגלית: **Steven Hyden**; נולד ב-7 בספטמבר 1977) הוא מבקר מוזיקה, סופר ומגיש פודקאסט אמריקאי. הוא המחבר של הספרים *Your Favourite Is Killing Me* (2016, העוסק ביריבויות בתולדות מוזיקת הפופ), *Twilight of the Gods* (2018, העוסק בהיסטוריה של הרוק הקלאסי), *Hard to Handle* (2019, נכתב בשיתוף עם סטיב גורמן על The Black Crowes) ו-*This Isn't Happening* (2020, העוסק ב-*[[Kid A]]* של רדיוהד). הוא מגיש את הפודקאסטים *Indiecast* (עם איאן כהן) ו- (עם רוב מיטצ'ום) ובעבר הגיש את הפודקאסטים *Rivals, Break Stuff: The Story of Woodstock '99* ו-*Celebration Rock*. הוא מבקר עבור *[[Uproxx]]* וכתב עבור *[[The A.V. Club]]*.

## ביוגרפיה
סטיבן היידן נולד ב-7 בספטמבר 1977 בוויסקונסין. הוא סיים את לימודיו בבית הספר התיכון אפלטון איסט, ולאחר מכן למד באוניברסיטת ויסקונסין-או קלייר בשנת 2000.

## חיים אישיים
היידן נשוי, ומתגורר במיניאפוליס.

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:מבקרי מוזיקה אמריקאים
קטגוריה:מגישי פודקאסטים אמריקאים
קטגוריה:בוגרי אוניברסיטת ויסקונסין-או קלייר
קטגוריה:אמריקאים שנולדו ב-1977
מקסימיליאנו קופרייה

**מקסימיליאנו קופרייה** (בצרפתית: **Maximiliano Caufriez**; נולד ב-16 בפברואר 1997 במונס שבבלגיה) הוא כדורגלן בלגי המשחק בעמדת הבלם בקבוצת רד בול זלצבורג.

## קריירת מועדונים
קופרייה גדל במחלקות הנוער של מונס, אנדרלכט, סטנדרד לייז' וואסלנד-בוורן. ב-9 באפריל 2016 ערך קופרייה את הופעת הבכורה שלו בקבוצה הבוגרת של ואסלנד-בוורן, בתיקו 0-0 נגד מוסקרון במסגרת ליגת העל הבלגית לעונת . ב-16 באפריל הבקיע את שער הבכורה שלו במועדון, בהפסד 3-2 לקורטרייק במסגרת הליגה. בסך הכל ערך 97 הופעות ליגה במדי המועדון, בהן הבקיע שני שערים.

ב-11 בספטמבר 2020 חתם קופרייה בסנט טרוידן מליגת העל הבלגית. ב-3 באוקטובר ערך את הופעת הבכורה שלו במועדון, בתיקו 0-0 נגד קורטרייק במסגרת המחזור השמיני בליגה לעונת . ב-19 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-17 בליגה. בסך הכל ערך 24 הופעות ליגה במדי המועדון, בהן הבקיע שער אחד.

ב-29 באוגוסט 2021 חתם קופרייה בספרטק מוסקבה מליגת העל הרוסית. ב-11 בספטמבר ערך את הופעת הבכורה שלו במועדון, בניצחון 3-2 על חימקי במסגרת המחזור השביעי בליגה לעונת 2021/2022. בסך הכל ערך 17 הופעות ליגה במדי ספרטק מוסקבה בעונתו הראשונה במועדון, וזכה עמה בגביע הרוסי.

ב-29 באוגוסט 2022, הושאל לעונה אל קלרמון פוט מהליג 1, בסיום העונה חתם בקבוצה האופן קבוע.

ב-29 באוגוסט 2024, הושאל אל ולנסיה מהלה ליגה.

## תארים
;ספרטק מוסקבה
* הגביע הרוסי (1): 2021/2022

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני ואסלנד-בוורן
קטגוריה:כדורגלני סינט טראודן
קטגוריה:כדורגלני ספרטק מוסקבה
קטגוריה:כדורגלני קלרמון פוט
קטגוריה:כדורגלני ולנסיה
קטגוריה:כדורגלני רד בול זלצבורג
קטגוריה:ספורטאים זרים ברוסיה
קטגוריה:ספורטאים בלגים בצרפת
קטגוריה:ספורטאים בלגים בספרד
קטגוריה:בלגים שנולדו ב-1997
לאהוב יותר

"**לאהוב יותר**" הוא אלבום האולפן השלישי של הזמרת הישראלית שלומית אהרון. את האלבום הוציאה לאור בשנת 2000 חברת התקליטים הד ארצי. הוא הופץ בפורמט אחד בלבד, תקליטור (CD), בקטלוג 64152. בין שיריו שזכו להצלחה בישראל נמנים "מה שיהיה", שכתב אהוד מנור והלחין ירוסלב יעקובוביץ' ו"בלי די ובלי אולי". בנוסף, נכלל באלבום שיר בעל כותרת באנגלית, "WWW.Love". שנכתבו על ידי רביב יצחקי והולחנו על ידי ירוסלב יעקובוביץ

## רשימת רצועות

## הערות שוליים

## קישורים חיצוניים

קטגוריה:אלבומי שלומית אהרון
קטגוריה:אלבומים בעברית
קטגוריה:אלבומי חברת הד ארצי
המשלחת הצבאית הפולנית בסוריה

**המשלחת הצבאית הפולנית בסוריה** (בפולנית: **Polski Kontyngent Wojskowy w Syrii**) הייתה יחידה מיוחדת של צבא פולין אשר הוצבה ככוח שמירת שלום ברמת הגולן במסגרת אונדו"ף.

## היסטוריה
ב-31 במאי 1974 נחתם הסכם הפרדת הכוחות בין ישראל לסוריה. ההסכם יצר אזור הפרדה ושני אזורי דילול משני צדדיו, וקרא להקמת כוח רב-לאומי שיפקח על יישומו. בו ביום התקבלה החלטה 350 של מועצת הביטחון של האו"ם אשר אישרה את הקמת כוח הפיקוח על ההפרדה של האומות המאוחדות (אונדו"ף). המדינות הראשונות שהתנדבו לשלוח כוחות לאונדו"ף היו אוסטריה ופרו, ששלחו כל אחת גדוד אחד, וכן קנדה ופולין ששלחו כל אחת פלוגת תמיכה לוגיטסית.

הפלוגה הפולנית קיבלה את השם "קבוצת הלוגיסטיקה הפולנית" (polska kompania logistyczna או בראשי תיבות: POLLOG), וב-5 ביוני 1974 היא נפרשה בצד הסורי של הרמה, במחנה פוארי המנוהל על ידי הגדוד האוסטרי (AUSBATT). ב-1979 החליטה ממשלת פולין על משלוח 60 חיילים נוספים לסוריה, נוסף על ה-90 שכבר נמצאו בארץ. לאורך שנים אלו, תפקידם של הפולנים התמצה במתן תמיכה לוגיסטית לחיילי שאר המדינות.

ב-1992, לנוכח קיצוץ רוחבי בתקציבי אונדו"ף, החליטה פולין לצמצם את הכוח ל-130 חיילים. באותה שנה החליטה פינלנד על הסגת חייליה מסוריה. הוחלט שהחיילים הפולנים יתפסו את מקומם של הפינים, ויפסיקו לשמש כיחידת תמיכה לוגיסטית. עקב כך, ב-1 בנובמבר 1993 שונה שמה של היחידה ל"הגדוד הפולני" (POLBATT). הגדוד נמצא תחת פיקודו של המושל הצבאי של קרקוב, והיה הגדוד הקרבי השני בתולדות פולין שפעל מחוץ למדינה (לאחר הגדוד הפולני בקרואטיה). עקב כך הועברו הפולנים ממחנה פואר שבצד הסורי למחנה זיוונית הנמצא בצד הישראלי. במקביל החליטה פולין להעלות את מספר חייליה בסוריה ל-360.

ב-22 באוקטובר 2009 החליטה פולין לסיים את המשימה בסוריה. החיילים הפולנים עזבו את הארץ ואת מקומם תפסו חיילי הגדוד הפיליפיני (PHILBATT). שני קצינים מהצי הפולני נותרו כיועצים במטה אונדו"ף עד 9 באפריל 2010.

## קישורים חיצוניים

* 
* 

קטגוריה:פולין: צבא וביטחון
קטגוריה:כוחות שמירת שלום של האומות המאוחדות
קטגוריה:סוריה: יחסי חוץ
אאנדה

**אֵאַנְדָה** (בריבוי: אוֹמָאַנְדָה) היא קלאן הנוהג לפי ייחוס מטריליניאלית בשבטי בנטו בדרום-מערב אפריקה, אשר לפיה אדם יורש נכסים שאינם בעלי קדושה דתית, ובפרט מקנה, לפי הייחוס האימהי שלו, למשל מדודיו מצד האם. בקרב שבטים אחדים גם חל איסור חיתון בין אנשים מאותה אאנדה. שיטה זו היא חלק משיטת ייחוס דו-צדדית, המתקיימת לצד האוֹרוּזוֹ, קלאן הנוהג לפי ייחוס האב ומקנה מעמד דתי ופוליטי, כמו גם קובע את מקום המגורים.

## קישורים חיצוניים
* Gordon D. Gibson, Double Descent and Its Correlates among the Herero of Ngamiland, American Anthropologist
* הסבר על המונח

קטגוריה:אפריקה: תרבות
ז'קארד

ממוזער|אריג ז'קארד
ממוזער|שתי וערב באריגה
**ז'קארד או ג'קארד** (מצרפתית: **Jacquard**) הוא בד שנוצר כתוצאה ממנגנון מכני שנוסף לנול אריגה ושולט על החיבור בין חוטי השתי והערב, כך שבעת הכנסת חוטי ערב בין חוטי השתי ניתן להרים חוט בודד. באופן זה ניתן ליצור באריג ביעילות ציור מורכב המכיל דימויים וצורות חופשיות.

את המנגנון - הנול של ז'אקאר, פיתח ז'וזף מארי ז'אקאר, טווה משי צרפתי, ועל שמו נקרא הבד. פיתוח זה הסיר מגבלת דיגום הקיימת בנולי אריגה שאינם ז׳קארד, בהם אפשר להרים רק קבוצות חוטים ולא חוט בודד, ולכן ניתן ליצור דגמים פשוטים יותר, בעיקר פסים, משבצות וסימטריה גאומטרית.

לבד הז'קארד מרקם גס מעט, כתוצאה מאריגה רב שכבתית, והוא משמש בעיקר לריפוד, לציפוי כריות נוי וכותרות לווילונות.

קיימים מגוון בדים הארוגים באריגת ז'קארד, גם בדי כותנה, גם בדי צמר וגם בדים סינתטיים. דוגמה לז'קארד מסיב סינתטי: מפות השולחן הסינתטיות, הנקראות מפות טֶרילֶן (על שם סיב הטרילן) אשר דוחות כתמים והמאופיינות במבחר דוגמאות.

## ממציא מנגנון הז'קארד
מערכת הז'קארד פותחה בשנים 1804–1805 על ידי ז'וזף מארי ז'אקאר מצרפת, ועד מהרה התפשטה למקומות אחרים. ז'קארד שיפר את טכנולוגיית הקלפים המנוקבים של ז'אק דה ווקנסון (1745). הוא השתמש בכרטיסי ניקוב הניתנים להחלפה ששלטו באריגה של הבד, כך שניתן היה להשיג כל דוגמה רצויה באופן אוטומטי. הכרטיסים המנוקבים אומצו על ידי הממציא האנגלי צ'ארלס באבאג' כאמצעי קלט-פלט עבור המנוע האנליטי של המכונה (כפי שפעלו המחשבים הראשונים). באמצע המאה ה-20, לאחר המצאת המחשב, הוחלפו כרטיסי הניקוב במכשירים אלקטרוניים אוטומטיים.

נולי ז'קארד החלו לפעול על בסיס המצאת המחשב - הוקלדו נתונים והוראות שהוכנסו לזיכרון המחשב, משם קודדו ועובדו והוציאו לפועל את הוראות האריגה בזו אחר זו.

## מבנה הנול הבסיסי
טכניקת האריגה הבסיסית מבוססת על מערכת שתי וערב, כאשר מערכת השתי מונחת על המנור (גלגל אחורי המחובר לנול) בצורה אופקית, ומערכת הערב היא הפעולה של האורג/ת, אשר משחיל את החוטים בצורה אנכית למערכת השתי. מערכת הנירים אחראית על הרמת חוטי השתי בכדי ליצור שער לחוט הערב. ניר הוא מסגרת המכילה שורת ליצים (טבעות מתכת הקשורות בחוטים דקים למסגרת). כל חוט שתי מושחל בתוך ליץ במתח גבוה וקשור על גבי המנור הקדמי.

## מאריגה ידנית עד לאריגת ז'קארד
נולי יד מאפשרים לשלב באריגה מספר דוגמאות מוגבל. המעבר לנול ז׳קארד, המורכב ממספר רב של בתי נירים, מאפשר יצירת דוגמאות מורכבות ורבות. הטכנולוגיה הדיגיטלית שאומצה באריגה שיכללה את מלאכת האריגה המסורתית, בה העיצוב היה מוגבל לדגמים קטנים, גאומטריים, שחוזרים על עצמם. הבנת הטכניקה באריגה ידנית הייתה חיונית בכדי לתרגמה בהצלחה לאריגת ז'קארד טכנולוגית.

בתהליך אריגת ז'קארד דיגיטלית, תהליך העיצוב והייצור יעיל ונוח ומאפשר מנעד רחב יותר של עיצובים ודגמים שלא בהכרח חוזרים על עצמם לאורך האריג.

מנגנון הז'קארד אומץ והותאם מאוחר יותר גם למכונות סריגה, לצורך ייצור דגמים מעוצבים בבדים סרוגים. אריגים המיוצרים בשיטה זו כוללים אריגי טפסטרי, בד ברוקד ובד דמשק.

## ראו גם
* אריגה
* נול

## קישורים חיצוניים

## הערות שוליים

קטגוריה:בדים
ברזאולה

**ברזאולה** (באיטלקית: **Bresaola**) הוא נקניק יבש, מיושן וכבוש העשוי נתח בשר בקר, צבי או סוס שנכבשו כשלושה חודשים.

מקור המאכל בחבל לומברדיה, איטליה. למאכל גרסאות שונות ומלבד הגרסה הרגילה, קיימת גרסאות שונות מבוססות בשר צבי, באפלו או חזיר ונפוצות בעיקר בצפון איטליה.

נהוג לאכול את נקניק הברזאולה כמתאבן כאשר הוא פרוס ומוגש לצד סלט רוקט, שמן זית, מיץ לימון או חומץ בלסמי.
## גלריה

קובץ:WP 20150715 015 Homemade bresaola.jpg|נקניק ברזאולה פרוס
קובץ:Carciofo di Paestum, bresaola e caprino.jpg|ברזאולה וגבינת עיזים
קובץ:Bresaola & Mozzarella (5824152348).jpg|פרוסות ברזאולה עם מוצרלה
קובץ:Bresaola with Rocket and Shavings of Parmesan.jpg|פרוסות ברזאולה בסלט
קובץ:Antipasto di Bresaola.jpg|ברזאולה עם אנטיפסטי
קובץ:Flickr - cyclonebill - Bresaola.jpg|פרוסות ברזאולה
קובץ:Le Napolitain (Lyon) - pizza provenzale.jpg|פיצה עם ברזאולה


## קישורים חיצוניים

## הערות שוליים

קטגוריה:מתאבנים
קטגוריה:נקניקים
קטגוריה:מזון מיובש
לאהפולופל

**לאהפולופל** (בנורווגית: **Láhpoluoppal** "לאשפולופאל") הוא כפר בקאוטוקיינו שבטרומס ופינמרק. הכפר ממוקם בקצה הדרומי של אגם  שבפינמרקסווידה, על אדמות מרעה החורף של הסאמי, במישור נטוע עצי לבנה. הוא ממוקם ארבעה קילומטרים צפונית־מזרחית למרכז קאוטוקיינו, בין קאוטוקיינו למאסי, ותשעה קילומטרים דרומית־מערבית למרכז .

הכביש הלאומי מספר 92 עובר דרך הכפר.

## מוסדות
בלאהפולופל פעל בשנים 1976–2012 בית הספר הסאמי-נורווגי לאהפולופל. בית הספר הוקם על מנת לאפשר לסאמי הנוודים אפשרות להשכלה באזור המחיה שלהם, ופנים המבנה עוטר בידי אמנים סאמים בתמיכת מועצת האמנות של נורווגיה.

בכפר פועלת אכסניית Láhpoluoppal fjellstue (בקתת לאהפולופל), וכנסיית לאהפולופל שהוקמה ב-1967.

## מפורסמים ילידי הכפר
* , רקטור  ומומחית לאוכלוסיות ילידות באו"ם.
* אלן מריה ואש, סופרת זוכת  ב-2005.

## הערות שוליים

קטגוריה:נורווגיה: יישובים
פיליפ בנקוביץ'

**פיליפ בנקוביץ**' (בקרואטית: **Filip Benković**; נולד ב-13 ביולי 1997 בזאגרב שבקרואטיה) הוא כדורגלן קרואטי המשחק בעמדת הבלם בקבוצת א.י.ק סולנה ובנבחרת קרואטיה.

## קריירת מועדונים
בנקוביץ' גדל במחלקת הנוער של דינמו זאגרב. הוא ערך 56 הופעות ליגה במדי הקבוצה הבוגרת של המועדון במסגרת ליגת העל הקרואטית, בהן הבקיע שישה שערים, וזכה עם הקבוצה בשתי אליפויות קרואטיה ושלוש פעמים בגביע הקרואטי.

ב-9 באוגוסט 2018 חתם בנקוביץ' על חוזה לחמש עונות בלסטר סיטי מהפרמייר ליג.

ב-31 באוגוסט 2018 הושאל בנקוביץ' למשך עונה אחת לסלטיק מליגת העל הסקוטית. ב-14 בספטמבר ערך את הופעת הבכורה שלו במועדון, בתיקו 0-0 נגד סנט מירן במסגרת המחזור החמישי בליגה לעונת . ב-3 בנובמבר הבקיע בנקוביץ' את שער הבכורה שלו במועדון, בניצחון 0–5 על הארט אוף מידלות'יאן במסגרת המחזור ה-12 בליגה. בסך הכול ערך בנקוביץ' 20 הופעות ליגה במשך תקופת ההשאלה שלו במועדון, בהן הבקיע שני שערים. הוא זכה עם הקבוצה באליפות סקוטלנד, בגביע הסקוטי ובגביע הליגה הסקוטית.

ב-4 בינואר 2020 ערך בנקוביץ' את הופעתו היחידה במדי לסטר סיטי, בניצחון 0–2 על ויגאן את'לטיק במסגרת הסיבוב השלישי של גביע ה-FA לעונת .

ב-31 בינואר 2020 הושאל בנקוביץ' עד לתום עונת  לבריסטול סיטי מהפוטבול ליג צ'מפיונשיפ. ב-7 בפברואר ערך את הופעת הבכורה שלו במועדון, בהפסד 1–3 לברמינגהאם סיטי במסגרת המחזור ה-31 בליגה. ב-12 בפברואר הבקיע את שער הבכורה שלו במועדון, בניצחון 2–3 על דרבי קאונטי במסגרת המחזור ה-31 בליגה. בסך הכול ערך בנקוביץ' עשר הופעות ליגה במשך תקופת ההשאלה שלו במועדון, בהן הבקיע שני שערים.

ב-16 באוקטובר 2020 הושאל בנקוביץ' למשך עונה אחת לקארדיף סיטי מהפוטבול ליג צ'מפיונשיפ. ב-29 בדצמבר ערך את הופעתו היחידה במדי המועדון, בהפסד 1–2 לוויקומב וונדררס במסגרת המחזור ה-22 בליגה לעונת . ב-6 בינואר 2021 נקרא בנקוביץ' בחזרה ללסטר סיטי.

ב-12 בינואר 2021, מספר ימים לאחר שחזר מהשאלתו לקארדיף סיטי, הושאל בנקוביץ' עד לתום עונת  ללוון מליגת העל הבלגית. הוא לא ערך הופעות במדי המועדון.

ב-12 בינואר 2022 שוחרר בנקוביץ' מלסטר סיטי, ויום למחרת חתם באודינזה מהסרייה א'. ב-14 במאי ערך את הופעת הבכורה שלו במועדון, בהפסד 2–3 לספציה במסגרת המחזור ה-37 בליגה לעונת 2021/2022. בסך הכול ערך שתי הופעות ליגה בעונה זו. ב-1 בספטמבר 2022 הושאל לאיינטרכט בראונשווייג לעונה אחת. ב-10 ביולי 2023 הושאל לטרבזונספור הטורקית.

## קריירה בין-לאומית
ב-11 ביוני 2019 ערך בנקוביץ' את הופעת הבכורה שלו בנבחרת קרואטיה, בהפסד 1–2 לנבחרת תוניסיה במשחק ידידות.

## תארים
;דינמו זאגרב
* אליפות קרואטיה (2): 2015/2016, 2017/2018
* הגביע הקרואטי (3): 2015/2016, 2016/2017, 2017/2018

;סלטיק
* אליפות סקוטלנד (1): 2018/2019
* הגביע הסקוטי (1): 2018/2019
* גביע הליגה הסקוטית (1): 2018/2019

;לסטר סיטי
* מגן הקהילה (1): 2021/2022

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני דינמו זאגרב
קטגוריה:כדורגלני לסטר סיטי
קטגוריה:כדורגלני סלטיק
קטגוריה:כדורגלני בריסטול סיטי
קטגוריה:כדורגלני קארדיף סיטי
קטגוריה:כדורגלני לוון
קטגוריה:כדורגלני אודינזה
קטגוריה:כדורגלני איינטרכט בראונשווייג
קטגוריה:כדורגלני טרבזונספור
קטגוריה:כדורגלני א.י.ק סולנה
קטגוריה:כדורגלני נבחרת קרואטיה
קטגוריה:ספורטאים קרואטים באנגליה
קטגוריה:ספורטאים קרואטים בסקוטלנד
קטגוריה:ספורטאים קרואטים באיטליה
קטגוריה:ספורטאים קרואטים בגרמניה
קטגוריה:ספורטאים קרואטים בטורקיה
קטגוריה:קרואטים שנולדו ב-1997
שמורת טבע חוף גלים

**שמורת טבע חוף גלים** היא שמורת טבע ימית באזור חוף הכרמל שהוכרזה ב-7 באוקטובר 2013 ושטחה הוא כ-812 דונם. השמורה משתרעת, בין חופי טירת כרמל בצפון לשפך נחל אורן בדרום, ממערב לכביש החוף וכוללת את חופי מגדים והחותרים.

## היסטוריה
השמורה בבעלות רשות מקרקעי ישראל היא חלק מתוכנית מתאר מקומית חכ/340 בשטח כולל עתידי של 1188 דונם.

## גאוגרפיה פלורה ופאונה
השמורה יושבת על מצע קרקעות פליסטוקניות, חרסיתיות ואלוביאליות ומורכבת ממספר רצועות חוליות ורכסי כורכר בו גדלים מספר צמחים ובעלי חיים ייחודיים. את השמורה חוצים שלושה נחלים: נחל גלים, נחל ספונים ונחל אורן. בחלקה הצפוני של השמורה יש מספר שוניות.

ברצועת החוף מספר רב של צמחי חוף, ביניהם: חרחבינה חופית ממשפחת הסוככיים, בן-מלח רב-שנתי, ארכובית החוף, קריתמון ימי, לבנונית ימית, חבצלת החוף ודרדר נמוך ממשפחת המורכבים, הייחודי לשמורה.

בשמורה גדלים מספר צמחים נדירים, כרכום גיירדו, עדעד הביצות, זוגן לבן ומנתור שלושת-החודים.

ברכס הכורכר גדלים: סירה קוצנית, קורנית מקורקפת, ורותם המדבר. באזור חורבת כונס יש גם פריחה של חצב מצוי.

באזור שטיפת הים יש סרטנים שונים ככיסן ים תיכוני, טורפדן ותולעים רב-זיפיות.

בשמורה תועדו מספר מיני בעלי חיים, ביניהם שנונית השפלה וגרביל הסלעים.

## אתרים ארכאולוגים
בתחום השמורה ובצמוד לה נמצאים מספר אתרים ארכאולוגים: תל קרעה, חורבת כונס, תל חריס ותל סחר. בחורבת כונס נמצאים שרידי יישוב מהתקופות הפרסית, ההלניסטית, הרומית, הביזנטית והממלוכית. בתל חריס נמצאים שרידי יישוב מהתקופות הכלקוליתית, הכנענית, הישראלית, הפרסית, ההלניסטית, הרומית והערבית. כמו כן יש בתחום השמורה מחצבת כורכר עתיקה ובה מערת קבר שהוסבה בשלבים מאוחרים יותר לבור מים בעומק שישה מטרים.

מול השמורה במרחק 400 מטר אל תוך הים נמצאו שרידיו של הכפר הנאוליתי עתלית-ים.

מול קבוץ החותרים קיימת אנדרטה לזכר חללי מערכות ישראל.

## ייעוד השמורה, הגבלות והיתרים
מטרת הקמת השמורה היא הגנה על החי, הצומח ועל הטבע בכללותו, בשל כך נאסרה הכניסה לרכב וחל איסור על הקמת מבנים והתווית דרכים לכלי רכב. הותר שייט ימי ומעבר סירות במסגרת פעילות חינוכית.

אחד מיעדי השמורה הוא לשמש כאתר הטלה לצבי ים.

שמירה על המשאבים המצויים בשמורה תביא לצמצום הפגיעה במי תהום ושמירה על הנוף.

## ראו גם
* שמורת טבע חורבת קרתא

## קישורים חיצוניים
* שמורת חוף גלים, באתר טבע ונופים בישראל
## הערות שוליים

קטגוריה:מישור חוף הכרמל: שמורות טבע
כאן הסכתים

**כאן הסכתים** היא חטיבת הפודקאסטים של תאגיד השידור ורשת הפודקאסטים המובילה בישראל.

## היסטוריה
עוד לפני עליית התאגיד לאוויר, במהלך שנת 2016, הקים מנהל התוכן של חטיבת הרדיו לי-אור אברבך את חטיבת הפודקאסטים העצמית שמותגה בשם "כאן OD" כמשחק של מילים אודיו ועוד..

במקביל לחטיבת הפודקאסטים של כאן, התפתחו פודקאסטים גם בערוצים בחטיבות שנות כמו "כאן חינוכית" ו"כאן תרבות", עד שבפברואר 2020 הועברו כל ההסכתים של החטיבות השונות אל חטיבת הפודקאסטים – שמותגה מחדש בשם "כאן הסכתים". עורכה הראשון של "כאן הסכתים" היה רום אטיק.

בתחילת 2021 נבחר ניר גורלי להיות העורך הראשי של החטיבה. באותה שנה צמח מאוד תחום הפודקאסטים בישראל וכאן הסכתים צמחה משמעותית אף היא ובעקבות כך נמתחה ביקורת על הצדקת קיומה של הרשת כמתחרה בשוק.

## פודקאסטים
לרשת יש כ-150 פודקאסטים, חלקם מבוססים על תוכניות של התאגיד וחלקם עומדים בפני עצמם. רוב הפודקאסטים בנויים כסדרת פרקים קצרה סביב נושא מסוים. לחלק הקטן אשר מקבל מספר גדול של האזנות ממשיכים להתפרסם פרקים נוספים בעונה נוספת.

### הפודקאסטים המרכזיים
* שיר אחד – פודקאסט דוקומנטרי העוסק בסיפורם של שירים ישראלים ומוגש לסירוגין על ידי 6 מנחים: אייל שינדלר, ניר גורלי, תומר מולוידזון, מאיה קוסובר, רום אטיק ונועם פיינהולץ.
* סיפור ביום – בכל יום עולה פרק חדש של הפודקאסט, ובו קריינים ושחקנים מקריאים סיפור קצר אחר, שאורכו הוא בין 5 דקות לרבע שעה.
* שירת נשים – הפודקאסט נותן במה ליוצרות דתיות שרוצות להשמיע את קולן (מפני שההלכה קובעת שאסור לשמוע שירת נשים).
* הנני – בכל פרק מארחת ד"ר רות קלדרון אשת או איש תרבות לשיחה על יהדות כתרבות. ההסכת הוא שיתוף פעולה בין כאן הסכתים ועלמא.
* צור ויעקבי – פודקאסט קומדיה בהנחיית מתן צור ויאיר יעקבי.
* משפט חוזר – עו"ד אורון שוורץ סוקר משפטים חשובים בהיסטוריה של מדינת ישראל.
* חיות כיס – פודקאסט שעוסק בכלכלה דרך סיפורים ובמילים פשוטות.
* מכורים – בכל פרק משוחחים המגישים עם מכור או מכורה, על הפנים הרבות של ההתמכרות לסמים וההחלמה ממנה.
* שער למונדיאל – אורי לוי סוקר את הקשרים התרבותיים, החברתיים והפוליטיים של הכדורגל.
* עוד יום – פודקאסט האקטואליה של כאן.
* ההסכת שאין לומר את שמו – בפודקאסט שיר ראובן ודור סער - מן סוקרים את סדרת הספרים הארי פוטר. בכל פרק נסקרים מספר פרקים מהספר.
* גורי כיס – גרסה מותאמת לילדים ובני נוער של חיות כיס.
* שקשוקה – הסופרת גליה עוז משוחחת עם ילדים על סדרת הספרים שהפכה לסדרת טלוויזיה בכאן חינוכית.
* היסטוריה לילדים – בפודקאסט יובל מלחי סוקר אישים ומאורעות היסטוריים בצורה מונגשת לילדים.
* זינוק לאתמול – אוסף קטעים מהארכיון של כאן, קול ישראל ורשות השידור.
* הקרקס המטאפיזי – פודקאסט שעוסק ביחס בין המימד הפיזי למטאפיזי בעיקר דרך עיסוק בשירה.
* מינהר הזמן – פודקאסט בו ערן מינהר סוקר אישים ומאורעות היסטוריים מוזרים ויחודיים.
* המעבדה – פודקאסט שמארח חוקרים ומשוחח איתם על תחומי המחקר שלהם.
* הקצביה – פודקאסט שהוא מעין "ספין אוף" של קופה ראשית. הפודקאסט הופק בשנת 2021. מנחי הפודקאסט הם ניסים ואנטולי, דמויות הקצבים בסדרה, הלומדים תוך כדי תנועה כיצד לערוך ולהגיש פודקאסט.
* אולפן 88 – תוכנית האירוח השבועית של כאן 88.
* בגרות או למות - הפודקאסט הזה מחליף את הפודקאסט האולפן שלי בנץ.

## מגישים
בכאן הסכתים פועלים מספר מגישים ביניהם: מאיה קוסובר, רום אטיק, מתן צור, יאיר יעקבי, שאול אמסטרדמסקי, צליל אברהם, ג'רמי פוגל ואחרים.

## קישורים חיצוניים
* 

## הערות שוליים

קטגוריה:פודקאסטים ישראליים
הסכתים